In nomine Verbi incarnati. Notum sit omnibus fidelibus ejusdem indicibilis et incomprehensibilis Verbi, quod ego Bernardus de Misiaco dono Deo et ejus sanctis apostolis Petro et Paulo, ad locum Cluniacum, aliquid de mea hereditate: hoc est unam vineam sitam in villa Calmiliaca, pro remedio anime mee: taliter ut omni anno quandiu ego vixero, accipiant in vestitura tria sextaria vini. Et post mortem meam absque ullius mortalis contradictione, monachi supradicti loci eandem retineant vineam, cum domo que ibidem sita est, ad proprios usus. Terminat autem eadem vinea ita: ab oriente est terra Tetbranni, et ab occidente terra Bladini presbiteri et fratrum ejus, ab aquilone vero et austro terra Bernardi. S. Bernardi, qui hoc donum fecit.